Document ID: 32007D0510

ROZHODNUTIE KOMISIE
zo 17. júla 2007,
ktorým sa mení a dopĺňa rozhodnutie 2006/784/ES o schválení metód klasifikácie jatočne opracovaných tiel ošípaných vo Francúzsku
[oznámené pod číslom K(2007) 3419]
(Iba francúzske znenie je autentické)
(2007/510/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
keďže:
(1)
Rozhodnutím Komisie 2006/784/ES (2) sa ustanovuje schválenie troch metód klasifikácie jatočne opracovaných tiel ošípaných vo Francúzsku.
(2)
Francúzska vláda požiadala Komisiu, aby schválila dve nové metódy klasifikácie jatočne opracovaných tiel ošípaných, pričom v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3), predložila výsledky pokusných pitiev.
(3)
Na základe posúdenia tejto žiadosti sa dospelo k názoru, že podmienky na schválenie týchto klasifikačných metód sú splnené.
(4)
Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
PRIJALA TOTO ROZHODNUTIE:
Článok 1
V článku 1 prvom pododseku rozhodnutia 2006/784/ES sa pridávajú tieto písmená d) a e):
„d)
prístroj ‚Autofom’ a súvisiace metódy posudzovania, podrobne opísané v časti 4 prílohy;
e)
prístroj ‚UltraFom 300’ a s ním súvisiace metódy posudzovania, podrobne opísané v časti 5 prílohy.“
Článok 2
Toto rozhodnutie je určené Francúzskej republike.
V Bruseli 17. júla 2007

Labels: 18
17
6